গাজায় সাংবাদিক হত্যার তীব্র নিন্দা ভারতের

ওয়েবডেস্ক- গাজায় (Gaza) সাংবাদিক হত্যায় (Journalist Killed) তীব্র নিন্দা জানাল ভারত (India)। নিহত এই পাঁচ সাংবাদিকই ইজরায়েল হানার (Israel Attack) শিকার হয়েছেন। পাশাপাশি ইহুদি বাহিনীর (Jewish forces) সাংবাদিকদের উপর এই নির্মম হামলার নিন্দা জানিয়েছে আল জাজিরা (Al Jazeera) । সংবাদমাধ্যমটি বলেছে, সত্যের কন্ঠ রোধ করার পরিকল্পিত অভিযানের অংশ হিসেবে সাংবাদিকদের লক্ষ্য করে হামলা চালানো হচ্ছে। অপর একটি বার্তায় রয়টার্স জানিয়েছে। সংবাদকর্মী হুসাম আল-মাসরির মৃত্যুতে তারা ‘বিপর্যস্ত’।

গত সোমবার গাজার নাসের হাসপাতালে হামলা চালায় ইহুদি সেনা। এই হামলায় পাঁচ সাংবাদিক সহ ২১ জনের মৃত্যু হয়েছে। বুধবার এই ঘটনাকে অত্যন্ত মর্মান্তিক ও দুঃখজনক আখ্যা দিয়ে ইজয়ায়েলি আগ্রাসনের তীব্র নিন্দা জানাল ভারত।

বিদেশ মন্ত্রকের মুখপাত্র রণধীর জয়সওয়াল (External Affairs Ministry Spokesperson Randhir Jaiswal) এক বিবৃতিতে জানিয়েছেন, সাংবাদিকদের উপর এই হানা অত্যন্ত দুঃখজনক ও মর্মান্তিক ঘটনা। ভারত সব সময়ই সংঘাতে অসামরিক প্রাণহানির নিন্দা করেছে।”

আরও পড়ুন-  আরও শক্তিশালী, নতুন দু’টি জাহাজ যুক্ত হল ভারতীয় নৌবাহিনীতে

প্রসঙ্গত, রয়টার্স (Reuters) , অ্যাসোসিয়েটেড প্রেস, আল জাজিরা ও মিডল ইস্ট আই-এ কর্মরত পাঁচ সাংবাদিক হামলায় নিহত হয়েছেন সোমবারে হামলায়  হয়েছে সোমবারের হামলায়। অপর একটি ঘটনায় খান ইউনিসে প্রাণ হারিয়েছে আরও এক সাংবাদিক।

গাজার নাসের হাসপাতালের মর্মান্তিক দুর্ঘটনায় ইজরায়েলের প্রধানমন্ত্রীর কার্যালয় (Israeli Prime Minister’s Office) গভীর দুঃখ প্রকাশ করেছে।  এক্স তে পোস্টে কার্যালয়টি বলেছে, “গাজার নাসের হাসপাতালে আজ ঘটে যাওয়া মর্মান্তিক দুর্ঘটনার জন্য ইসরায়েল গভীরভাবে দুঃখিত। ইসরায়েল সাংবাদিক, চিকিৎসা কর্মী এবং সকল বেসামরিক নাগরিকের কাজকে মূল্য দেয়।”

Our response to media queries regarding loss of lives of journalists in Khan Younis, Gaza

https://t.co/he8LS9Kw35 pic.twitter.com/HT3s7gAkMw

— Randhir Jaiswal (@MEAIndia) August 27, 2025

সাংবাদিকদের অধিকার রক্ষায় কাজ করা আন্তর্জাতিক সংগঠন দ্য কমিটি টু প্রটেক্ট জার্নালিস্টসের (সিপিজে) তথ্য অনুযায়ী, গাজায় ২২ মাসের বেশি সময় ধরে চলা সংঘাতে ইসরায়েলের হামলায় প্রায় ২০০ সাংবাদিক নিহত হয়েছেন। তাদের প্রায় সবাই  ফিলিস্তিনি। সবশেষ চলতি মাসেই গাজা নগরীতে একটি তাঁবুতে ইসরায়েলের হামলায় আল-জাজিরার পাঁচ সাংবাদিকের প্রাণহানি হয়েছে।

আল-নাসের হাসপাতালে (Al-Nasser Hospital) হামলা চালানোর কথা স্বীকার করেছে ইসরায়েলের সামরিক বাহিনী। এক বিবৃতিতে তারা বলেছে,  এই হামলার ঘটনায় দ্রুত তদন্তের নির্দেশ দিয়েছেন বাহিনীর চিফ অব জেনারেল স্টাফ। সংঘাতে জড়িত নয়, এমন কোনও ব্যক্তি হামলায় ক্ষতিগ্রস্ত হলে সে জন্য তারা দুঃখিত বলে জানিয়েছে।

দেখুন আরও খবর-